Държавен вестник, бр. 16, 2014 г., стр. 85

БРОЙ  16	
Д Ъ Р Ж А В Е Н  В Е С Т Н И К 	
СТР.  85  
3.2. Прекъсване или анулиране на изпитването. 
Може да е необходимо изпитването да бъде прекъснато, ако изпитвателната пречиствател-
на станция не може да продължи да работи правилно поради отпадане на захранването или 
неизправност на неин възел. Изпитването може да бъде прекъснато за продължителността на 
ремонта. В такива случаи не е необходимо да се повтаря цялото изпитване, а само етапът на 
натоварване, през който е възникнала неизправността на възела. 
След повторно прекъсване на изпитването техническата служба решава дали то може да 
продължи, или трябва да бъде анулирано. Основанията за решението трябва да бъдат обявени 
и документирани в протокола от изпитването. Ако изпитването бъде анулирано, то трябва да 
бъде повторено изцяло.
3.3. Проверки на ефективността на пречистване и съответствие с пределните стойности за 
изходящия поток.
Техническата служба взема проби от входящия поток на изпитвателната пречиствателна стан-
ция и ги анализира с цел да потвърди съответствието с характеристиките на входящия поток. 
Пробите от отпадъчните води се вземат от изходящия поток на изпитвателната пречиствателна 
станция и се анализират, за да се определи ефективността на пречистване и съответствието с 
изискваните пределни стойности за изходящия поток. Извършваното пробовземане включва 
както обикновени случайни проби, така и 24-часови комбинирани проби. В случай на 24-часови 
комбинирани проби може да бъде извършвано пробовземане пропорционално на времето или на 
потока. Видът на 24-часовата комбинирана проба се определя от проверяващия орган. Вземането 
на проби от входящия и изходящия поток се извършва едновременно и в една и съща степен. 
Освен контролните параметри БПК5, ХПК и ОСОВ се измерват следните параметри на 
входящия и изходящия поток, за да бъдат описани и представени условията на околната среда 
и на изпитване: 
а) твърди вещества, отстраними чрез филтрация (ТВОФ); 
б) pH; 
в) проводимост; 
г) температура на течните фази. 
Броят на проверките се мени в зависимост от съответния етап на натоварване и е даден в 
таблица 2. Броят на пробовземанията е свързан с входящия и изходящия поток на изпитвател-
ната пречиствателна станция. 
Таблица 2 
Спецификация за броя и графика на пробовземанията от входящия и изходящия поток на 
изпитвателната пречиствателна станция
Етап на натоварване
Брой дни на 
изпитване
Брой вземания на 
проби
Спецификация за графика на пробовзе-
манията
Нормално натоварване 20 дни
24-часови комбини-
рани проби: 8
Случайни проби: 8
Вземане на проби през равни интервали 
през целия период
Претоварване
3 дни
24-часови комбини-
рани проби: 2
Случайни проби: 2
Вземане на проби през равни интервали 
през целия период
Недонатоварване
3 дни
24-часови комбини-
рани проби: 2
Случайни проби: 2
Вземане на проби през равни интервали 
през целия период
Режим на готовност
4 дни
24-часови комбини-
рани проби: 2
Случайни проби: 2
24-часови комбинирани проби: Вземане 
на проба след пускането на входящия 
поток и 24 часа по-късно.
Случайна проба: 1 час след пускането на 
входящия поток и 24 часа по-късно. 
Общ брой на 24-часовите комбинирани проби: 14
Общ брой на случайните проби: 14
Когато е приложимо, от взетите случайни проби се измерват и следните работни параметри: 
а) концентрация на разтворен кислород в биобасейна; 
б) съдържание на сухо вещество в биобасейна; 
в) температура в биобасейна; 
г) температура на околната среда; 
д) други работни параметри в съответствие с ръководството за работа от производителя. 
3.4. Оценка на проверките.